"(n.r. Trebuie să îl convingeţi pe selecţioner să semneze prelungirea contractului. Cum o veţi face?) Probabil, printr-un joc foarte bun şi cu o victorie la Madrid. Dar astea sunt nişte chestii care nu depind de noi, de jucători. Mister ştie cel mai bine ce are de făcut. Sunt sigur că, dacă noi vom arăta ce putem arăta pe teren, cu siguranţă va rămâne alături de noi.
Răzvan Marin, despre viitorul lui Edi Iordănescu la echipa națională: "Sunt nişte chestii care nu depind de noi!"
Naționala României a remizat cu Irlanda de Nord (1-1) în primul meci amical în vederea pregătirii pentru EURO 2024.
Răzvan Marin a vorbit la finalul celor 90 de minute. Mijlocașul a precizat cum poate rămâne Edi Iordănescu în continuare pe banca primei reprezentative.
"Sunt nişte chestii care nu depind de noi!"
(n.r.: Mai rămâne ieşirea din grupe la EURO un obiectiv pentru noi în acest moment?) De ce nu? Mai sunt, până la urmă, două luni din campionat. Eu am început să joc, Ianis va începe şi el, probabil, uşor-uşor să joace. Radu profită şi el de accidentarea celuilalt fundaş central. Cu siguranţă, nu este la fel de uşor dacă nu ai meciuri în picioare. Contează foarte mult să ai ritm. Cu siguranţă că băieţii se pregătesc ca să ajungă într-o formă foarte bună la EURO.
Din păcate, nu am reuşit să câştigăm. Ne-am dorit să luăm toate cele 3 puncte, chiar dacă era doar un meci amical.
Cred că băieţii au dat 100% până în ultimul minut. Din păcate, nu am reuşit în această seară să câştigăm, dar ştim foarte bine ce avem de făcut, ce trebuie să îmbunătăţim pentru EURO, aşa că mergem la Madrid să scoatem un rezultat pozitiv şi acolo.", a spus Răzvan Marin, citat de AS.ro.